Corsaren, 1842-02-28
Til Læserne. Pokker - eller hvad vi vilde sige: Justitsraad Reiersen har taget vort sidste Nr. Det var i Torsdags Middag Kl. 1 1/2. Solen skinnede saa blidt ned til Nørrevold No. 45, Litr. B., 3die Sal. I dens Smiil var Foraar, Løfte om Foraaret med al dets Ynde, med Nattergalenes elskovsfulde Kluk og de smaae uskyldige Blomster. Men i Justitsraad Reiersens Bryst var der hverken Foraar eller Ynde eller Nattergales elskovsfulde Kluk eller smaae uskyldige Blomster; men der var en uhyggelig Følelse imod "Corsaren". Man hørte en kort Kamp, et Fald - den laa i Beslagkassen. Da Efterretningen herom kom til os, fant vi Alle hen i en dyb Grublen for at udfinde Aarsagen til denne Behandlingsmaade. At "Corsaren" var saare uskyldig denne Gang, behøve vi neppe at forsikkre; det var jo gal Mands Gjerning, i denne Tid at ville komme med Andet end uskyldige Ting. I et foregaaende Nr. var et Uddrag af Holbergs Comedier blevet beslaglagt; vi havde nu taget et Uddrag af Oehlenschlagers Trage dier. J to andre Nr. vare Uddrag af Redactionens egne Forhandlinger blevne tagne; vi havde nu leveret en Fabel af en tydsk Skribent. Denne Fabel blev skrevet i Tydskland 1832, og, dersom den altsaa indeholdt Noget, der var ubehageligt for en dansk Mand at læse 1842, og som kunde foranledige ham til en Beslaglæggelse, saa var det dog visselig ikke vor Skyld. Endvidere var der 6 Spalter imod "Dagen". Vi vide ikke, om Justitsraad Reiersen herved har tænkt som saa: "Disse 6 Spalter kunde berøve "Dagen" nogle Abonnenter og forøge dens Underballance; jeg maa som kongelig Embedsmand forhindre Saadant", og at han derfor har standset disse? Det øvrige Jndhold er det neppe Umagen værdt at tale om, skjøndt man maaskee nok vil finde det Umagen værdt at søge at faae det domfældt. "Hvo kan vide Peer Poses Lykke?" Men hvorfor lagde han det da under Beslag? Ja, hvorfor? Vi grublede og grublede, tilsidst fandt vi det. Justitsraad Reiersen speculerer saaledes: "Naar jeg rigtig beregner, saa er det "Corsarens" Redaction umuligt at skrive et Nr. saa hurtigt, som jeg kan lægge det under Beslag. Naar jeg nu regelmæssig hver eller hver anden Gang beslaglægger "Corsaren" saa blive dens Abonnenter tilsidst kjede af at vente og sige altsaa op. Lader jeg den saa engang udkomme, eller giver Retten de beslaglagte Nr. frie, saa kommer den jo rigtignok ud; men - saa har den ingen Abonnenter, og saa kommer den dog ikke ud. Men Justitsraad Reiersen har her gjort Regning uden Vært (det kan jo hændes den Bedste, hvorfor skulde det saa ikke kunne hændes Justitsraad Reiersen?). Vore Abonnenter ere for fornuftige til at sige op, fordi de erholde faa Exemplarer af "Corsarens", thi, sige de op, faae de jo slet ingen. Saasnart En siger "Corsaren" op, faaer han den slet ikke. Desuden boe Størstedelen af vore Abonnenter i det egentlige Danmark og de danske Colonier. De ere af Naturen taalmodige; de have, som Ordsproget siger, lært at vente. Kommer det, som de haabe, ikke strax samme Dag, saa tænke de: Nu, saa kommer det om et Aar. Og de have Ret. Næste Aar i Januar Qvartal behøve vi ikke at røre en Pen; thi saa udgaaer et heelt Qvartal af "Corsaren" af sig selv. Hver ottende Dag bliver Høiesteret færdig med et frifundet Nr., og det bliver publiceret. At disse Nr. saa ikke skulle passe til Tiden, behøver ingenlunde at frygtes: Næste Aar vil bestemt ligne dette Aar paa en Prik. J næste Aar vil hvert Jndivid i Danmark have spiist 34 Smør ligesom det ifølge "Berlingske Tidende" har gjort de foregaaende Aar, og den almindelige Tilstand vil altsaa, ifølge samme Avis, være ligesaa glædelig som nu og gjøre "de jammerlige Skraalere" ligesaa meget "til Skamme". - "Corsaren" kan altsaa godt være tjent med at udkomme efter at have været til Politiets med Fleres Gjennemsyn i tolv Maaneder. Det er imidlertid dette, Justitsraad Reiersen ikke synes at tænke paa: at der kommer en Gjengjældelse, at de høieste Autoriteter ville forkaste hans Beslaglæggelser, ligesom Hof- og Stadsretten nys har gjort. Og, naar han ogsaa huster paa den verdslige Gjengjæld, mon han da tænker paa den store Regnskabsdag, da han selv skal beslaglægges, da han selv skal stilles for et Criminelkammer, og det for et Criminelkammer, hvor man randsager Hjerter og Nyrer? Han see da til, at han kan staae saa uskyldig som No. 70 af "Corsaren"!